
CONSILIUL JUDEŢEAN

HOTĂRÂRE
pentru modificarea Hotărârii Consiliului Județean Bistrița-Năsăud nr. 105/2016 privind desemnarea reprezentanților Consiliului Județean Bistrița-Năsăud în Autoritatea Teritorială de Ordine Publică, cu modificările ulterioare și a Hotărârii Consiliului Județean Bistrița-Năsăud nr. 118/2016 privind validarea nominală a membrilor Autorității Teritoriale de Ordine Publică, cu modificările ulterioare

Consiliul Judeţean Bistriţa-Năsăud întrunit în şedinţă ordinară în data de 27.06.2017, în prezența a 29 consilieri judeţeni;
Având în vedere: 
- expunerea de motive nr. IX/9332 din 13.06.2017  a preşedintelui Consiliului Judeţean Bistriţa-Năsăud; 
- raportul nr. IB/9339 din 13.06.2017 al Direcţiei administraţie locală – Serviciul administraţie şi relaţii publice;
- prevederile Hotărârii Consiliului Județean Bistrița-Năsăud nr. 105/2016 privind desemnarea reprezentanților Consiliului Județean Bistrița-Năsăud în Autoritatea Teritorială de Ordine Publică, cu modificările ulterioare;
- prevederile Hotărârii Consiliului Judeţean Bistriţa-Năsăud nr. 118/2016 privind validarea nominală a membrilor Autorităţii Teritoriale de Ordine Publică, cu modificările ulterioare;  
- prevederile Hotărârii Consiliului Județean Bistrița-Năsăud nr. 63/2016 privind încetarea de drept a mandatului de consilier judeţean al domnului Ceclan-Oprea Ciprian;
- prevederile art. 17 alin. (2) şi (3) din Legea nr. 218/2002 privind organizarea şi funcţionarea Poliţiei Române, republicată, cu modificările şi completările ulterioare;
- prevederile art.7, 8  şi 9 din Hotărârea Guvernului nr. 787/2002 privind aprobarea Regulamentului de organizare şi funcţionare a autorităţii teritoriale de ordine publică;
- raportul nr. IBa/10281 din 27.06.2017 al Comisiei de administraţie.

În temeiul prevederilor art. 91 alin. (1) lit. f),  art. 98 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare, 


HOTĂRĂŞTE:

Art.I. Se constată încetarea calității de membru desemnat în Autoritatea Teritorială de Ordine Publică, a domnului Ceclan-Oprea Ciprian.
Art.II. Art. 1 punctul 3 din Hotărârea Consiliului Județean Bistrița-Năsăud nr. 105/2016 privind desemnarea reprezentanților Consiliului Județean Bistrița-Năsăud în Autoritatea Teritorială de Ordine Publică, cu modificările ulterioare, se modifică după cum urmează:
 3. Domnul Sas Grigore - consilier județean.
Art. III. Art. 1 punctul 5 din Hotărârea Consiliului Județean Bistrița-Năsăud nr. 118/2016 privind validarea nominală a membrilor Autorităţii Teritoriale de Ordine Publică, cu modificările ulterioare, se modifică prin înlocuirea domnului Ceclan-Oprea Ciprian cu domnul Sas Grigore, consilier județean, desemnat. 
Art.IV. Prezenta hotărâre a fost adoptată cu un număr de 27 voturi  „pentru”  și 2 „abțineri”.
Art.V. Cu ducerea la îndeplinire a prevederilor prezentei hotărâri se încredinţează Direcţia administraţie locală - Serviciul administraţie şi relaţii publice din cadrul Consiliului Judeţean Bistriţa-Năsăud.
Art.VI. Prezenta hotărâre se comunică de către Serviciul administrație și relații publice cu:
· Persoanele nominalizate la Art. I și Art. II;
· Direcția administrație locală;
· Direcţia economică;
· Preşedintele Autorităţii Teritoriale de Ordine Publică Bistriţa-Năsăud;
· Instituţia Prefectului - Judeţul Bistriţa-Năsăud.




VICEPREŞEDINTE,					       Contrasemnează:
   PUICA VASILE                                       SECRETARUL JUDEŢULUI,
  MICA OPREA

